Pierre-Ambroise Bosse
Pierre-Ambroise Bosse (sündinud 11. mail 1992 Nantes'is) on Prantsusmaa kergejõustiklane, keskmaajooksja, maailmameister. Tema põhiala on 800 meetri jooks. 2011. aastal tuli ta Tallinnas 800 m jooksus juunioride Euroopa meistriks. 2013. aastal Tamperes tuli ta samal alal Euroopa U23 meistriks. 2012. ja 2018. aasta Euroopa meistrivõistlustel võitis ta 800 meetri jooksus pronksmedali. 2017. aasta maailmameistrivõistlustel Londonis tuli ta 800 m jooksus maailmameistriks. Talle kuulub 800 meetri jooksu Prantsusmaa rekord (1.42,53).